Den vakuolære formen er den som oftest blir observert ved mikroskopi av laboratoriekultur og avføringsprøver. Størrelsen varierer fra 2 μm til mer enn 200 μm i diameter, med gjennomsnitt mellom 4 og 15 μm diameter. Karakteristisk for formen er en stor sentral vakuole som opptar ca. 90% av cellens volum. Dette gjør at cytoplasmaet og organellene blir lokalisert i et tynt ytre lag som noen ganger kan være vanskelig å oppdage ved mikroskopi. Organeller er ofte lokalisert i "fortykkede" regioner på motsatte sider av cellen.